এই ৪ কারণেই নোবেল শান্তি পুরস্কার পেলেন না ডোনাল্ড ট্রাম্প!

ওয়েব ডেস্ক: সাতটি যুদ্ধ থামানোর দাবি করেছিলেন তিনি নিজেই। একাধিকবার প্রকাশ্যে বলেছেন, তিনিই শান্তির নোবেল (Nobel Prize) পাওয়ার যোগ্য। পাকিস্তান, ইজরায়েল-সহ নানা দেশও তাঁকে বিশ্বের সর্বোচ্চ সম্মানের জন্য মনোনীত করার প্রস্তাব পাঠিয়েছিল নোবেল কমিটির কাছে। কিন্তু শেষ পর্যন্ত ডোনাল্ড ট্রাম্প (Donald Trump) নন, নোবেল শান্তি পুরস্কার (Nobel Peace Prize) গেল ভেনেজুয়েলার বিরোধী নেত্রী মারিয়া করিনা মাচাদোর হাতে (Maria Corina Machado)।

স্বাভাবিকভাবেই এখন প্রশ্ন উঠেছে— কেন মার্কিন প্রেসিডেন্ট ডোনাল্ড ট্রাম্পের নোবেল পুরস্কার হাতছাড়া হল? নোবেল কমিটির (Nobel Prize Committee) দাবি, একাধিক কারণে এবছর নোবেল শান্তি পুরস্কার দৌড় থেকে ছিটকে গিয়েছেন ট্রাম্প। সেই থেকে চারটি বড় কারণ আপনাদের সামনে তুলে ধরা হল। একনজরে দেখে নিন ট্রাম্পের নোবেল না পাওয়ার কারণ কী কী।

আরও পড়ুন: নোবেল পুরস্কারের পদক কি সোনা দিয়ে তৈরি? এর দামই বা কত?

ট্রাম্প মার্কিন প্রেসিডেন্টের দায়িত্ব নেন চলতি বছরের ১৯ জানুয়ারি। কিন্তু নোবেল মনোনয়ন জমা দেওয়ার শেষ তারিখ ছিল ৩১ জানুয়ারি। এই অল্প সময়ে আন্তর্জাতিক শান্তি প্রতিষ্ঠায় ট্রাম্পের কোনও কার্যকর ভূমিকা দেখা যায়নি।

২০২৫ সালের শান্তির নোবেল আসলে দেওয়া হচ্ছে ২০২৪ সালে করা কাজের ভিত্তিতে। কিন্তু সেই সময়ে ট্রাম্প কেবল প্রেসিডেন্ট নির্বাচিত হয়েছিলেন, দায়িত্বগ্রহণ তখনও হয়নি।

নোবেল কমিটির নিয়ম অনুযায়ী, যে কেউ প্রস্তাব দিতে পারেন, কিন্তু তাতে কোনও প্রার্থী স্বয়ংক্রিয়ভাবে মনোনীত হয়ে যান না। ট্রাম্পকে সমর্থন জানিয়েছিলেন ইজরায়েলের বেঞ্জামিন নেতানিয়াহু, কম্বোডিয়ার প্রধানমন্ত্রী হুন মানেত, ইউক্রেন, সুইডেন ও আমেরিকার অনেকেই। কিন্তু তারপরেও নোবেল কমিটি তাঁকে আনুষ্ঠানিকভাবে মনোনীত করেনি।

পুরস্কার ঘোষণার সময় কমিটি স্পষ্ট জানায়, “স্থায়ী শান্তির জন্য গণতন্ত্রই প্রধান শর্ত।” অর্থাৎ, পুরস্কার দেওয়ার ক্ষেত্রে নোবেল কমিটি গণতান্ত্রিক মূল্যবোধকে অগ্রাধিকার দিয়েছে।